Der er sket et fald i antallet af nysmittede med covid-19 i Nordjylland den seneste uge. Det viser de nye smittetal fra Statens Serum Institut, som er kommet ud lørdag eftermiddag. Siden fredag er der på landsplan konstateret 879 nye tilfælde af coronasmitte, men ser man på tallene for de seneste syv dage, er antallet af nye smittetilfælde faldende i de 11 nordjyske kommuner i forhold til sidste weekend. Brønderslev er den nordjyske kommune, der lige nu har det højeste incidenstal. Incidenstallet er et udtryk for, hvor mange coronasmittede borgere der er per 100.000 indbyggere, og her ligger man i Brønderslev Kommune på 204,1. SSI’s tal for Region Nordjylland viser, at der lørdag er 42 indlagte patienter med covid-19 på de nordjyske hospitaler. 14 af de indlagte covid-19-patienter ligger på intensiv, og heraf er syv i respirator.
I artiklen kan du få et overblik over, hvad incidenstallet ligger på i alle de nordjyske kommuner.